Wärtsilä (NASDAQ OMX: WRT1V) (udtales Værtsilæ) er en finsk virksomhed, der fremstiller og servicerer fremdriftskilder og andet udstyr indenfor markedet for maritim fremdrift og energimarkederne. Wärtsilä's kerneprodukter inkluderer store forbrændingsmotorer til brug på skibe og færger. Koncernens omsætning var i 2014 på 4,77 mia. Euro og der var 17.717 ansatte. Der er aktiviteter i 70 lande og hovedkvarter i Helsinki. Wärtsilä har tre primære forretningsområder; "Energy Solutions" der fokuserer på energimarkedet, "Marine Solutions" fokuserer på det maritime marked og "Services" der fokuserer på begge markeder.  Maritime marked Virksomheden servicerer handels-, offshore-, cruise-, færge-, flåde-, og special-fartøjsmarkederne og tilbyder skibsdesign, hovedmotorer og hjælpemotorer, elektriske og automatiseringspakker, fremdriftenheder (såsom hydrojets, thrusters, propeller og strålerør), segl, maskinlejer, gear, ror, skrubbere, kedler, og alle relaterede services såsom reparation, konfiguration, opgradering, uddannelse, vedligehold og miljøservices. Wärtsilä’s største konkurrenter på det maritime marked er MAN Diesel & Turbo, Caterpillar Inc. og Rolls-Royce plc. Kunderne er både skibsværfter og skibsejere. Wärtsilä Ship Power leverer alt fra et enkelt produkt til samlet livscyklus støtte. Fra indledende bygning til drift af komplekse systemer. Miljøservices er er fokuseret på reduktion af luftemissioner såsom NOx, SOx, CO, VOC's, samt olie vand separation og andre vandløsninger. Wärtsilä var en vigtig skibsbygger fra 1935–1989, hvor der blev bygget eksempelvis cruisefærger og en stor andel af verdens isbrydere. Skibsværfterne ejes nu af Meyer Werft.  Energimarked Wärtsilä er en udbyder af kraftværker indenfor distribueret elproduktion og fleksibel elproduktion. Produktportefølgen består af installationer op til 500 MW, som primært drives af fossile brændsler, såsom naturgas, flydende naturgas (LNG), forskellige slags og mængder af bunkerolie, fornybare brændstoffer som biogas og biobrændstof. Wärtsilä tilbyder også produkter og services til elforsyning management, gasflaring, pumpeudstyr, finansielle services og projektstyrings-services indenfor elproduktion. Wärtsilä’s største konkurrenter på energimarkedet er primært gasturbineproducenter som General Electric og Siemens AG.  Servicemarked Servicenetværket består af over 5.000 fieldservice professionelle i mere end 160 steder i over 70 lande. Wärtsilä udbyder services, reservedele, vedligeholdelse, opgradering og brændstofkonverteringsløsninger bl.a. til mellemstore lavhastigheds gas og diesel motorer og andre relaterede systemer, maritim fremdrift, automation og kedler.  Motorer Wärtsilä producerer en bred række af lav- og mellemhastighedsdieselmotorer, gasmotorer, dual- og multifuelmotorer til maritim fremdrift, elektricitetsfremstilling om bord på skibe og til landbaserede kraftværker.